Gresskarpe

Gresskarpe er en planteetende fisk fra elven Amur som ligger i Sibir og nordlige Kina. 
Den blir drettet for mat i Kina.
Fisken har blitt introdusert i Amerika, hvor den brukes til ugresskontroll.

Kroppsformen er avlang og torpedoformet. Munnen mangler skjeggtråder. Ryggfinnen har 8-10 myke stråler, og gattfinnen ligger nærmere halefinnen enn hos de fleste karpefisker. Kroppsfargen er mørk oliven, som går over til brungult på sidene og hvitt under buken. 

Arten ble med vilje introdusert til USA i 1963 for å bekjempe akvatisk ugress. Den ble introdusert i New Zealand sammen med gullfisk, men bestanden blir nøye kontrollert for å hindre den i å bli en mer utbredt plage. 

Voksne individer eter kun vannplanter. Gresskarpen vokser svært raskt, og unge fisk satt ut om våren vokser fra 20 til over 45 cm lengde innen høsten. Fullvoksne individer blir ofte opp mot 120 cm lange og over 18 kg tunge.

Når de brukes i ugresskontroll, blir fiskene ofte sterilisert før de introduseres til dammen eller elven. Dette skjer ved at de blir sjokket med varme eller elektrisitet mens de enda er egg. Som ungfisk blir de så testet før de selges. 
I naturen lever gresskarpen kun i hurtigstrømmende elver.

 Referanser 

 Eksterne lenker 


Kategori:Karpefamilien
Kategori:Fisker formelt beskrevet i 1844
Kategori:Europas ferskvannsfisker
Kategori:Kinesisk mat
Kategori:Dyr formelt beskrevet av Achille Valenciennes